ຄອງໂກ ກໍານົດຈະເປີດເຜີຍ ຜົນການເລືອກຕັ້ງ ຂັ້ນສຸດທ້າຍ
ສປ ຄອງໂກ ມີກໍານົດນໍາເຜີຍແຜ່ ຜົນການເລືອກຕັ້ງ ປະທານາທິບໍດີ ຂັ້ນສຸດທ້າຍ ໃນວັນພະຫັດມື້ນີ້
ສາທາລະນະລັດປະຊາທິປະໄຕຄອງໂກມີກຳນົດທີ່ຈະນຳເຜີຍແຜ່ຜົນຂັ້ນສຸດທ້າຍຂອງການ ເລືອກຕັ້ງປະທານາທິບໍດີ ໃນສັບປະດາແລ້ວ ທ່າມກາງການຂົ່ມຂູ່ ທີ່ຈະເກີດຄວາມຮຸນແຮງ ຈາກພວກສະໜັບສະໜຸນຂອງບັນດາຜູ້ສະມັກທີ່ໄດ້ຮັບຄະແນນສຽງນຳໜ້າ ຄະນະກຳມາທິການເລືອກຕັ້ງຂອງຄອງໂກ ຄວນນຳເຜີຍແຜ່ຜົນການເລືອກຕັ້ງດັ່ງກ່າວໃນ ວັນອັງຄານແລ້ວ ແຕ່ໄດ້ປະກາດເລື່ອນເວລາອອກໄປ 48 ຊົ່ວໂມງ ຜົນການນັບຄະແນນຂັ້ນຕົ້ນ ຈາກໜ່ວຍປ່ອນບັດຕ່າງໆເກືອບ 90% ສະແດງໃຫ້ເຫັນວ່າ ປະທານາທິບໍດີ Joseph Kabila ທີ່ສະມັກເອົາຕຳແໜ່ງຕື່ມອີກນັ້ນມີທ່າທາງວ່າຈະເປັນຜູ້ ຊະນະໂດຍໄດ້ຮັບຄະແນນສຽງທັງໝົດເກືອບ 50% ຄູ່ແຂ່ງທີ່ມີຄະແນນສຽງໃກ້ຄຽງທ່ານ ທີ່ສຸດກໍຄືທ່ານ Etienne Tshkisekedi ໄດ້ຮັບ 33% ທີ່ນະຄອນຫຼວງ Kinshasa ສ່ວນໃຫຍ່ແລ້ວ ແມ່ນຍັງຕັ້ງຢູ່ໃນຄວາມສະຫງົບແຕ່ພວກສະ ໜັບສະໜຸນຂອງບຸກຄົນທັງສອງໃຫ້ຮ່ອງຮອຍວ່າ ຄວາມຮຸນແຮງສາມາດທີ່ຈະລະເບີດຂຶ້ນ ໄດ້ຖ້າຜູ້ສະມັກທີ່ພວກເຂົາເຈົ້າສະໜັບສະໜຸນບໍ່ໄດ້ມີການປະກາດຊື່ ໄດ້ມີຄຳສັ່ງໃຫ້ພວກທະຫານຢູ່ໃນທ່າກຽມພ້ອມໃນກໍລະນີທີ່ຄວາມວຸ້ນວາຍລະເບີດຂຶ້ນຂະ ນະທີ່ອົງການສະຫະປະຊາຊາດ ສະຫະພາບຢູໂຣບ ແລະສະຫະພາບອາຟຣິກາຮຽກຮ້ອງ ໃຫ້ພວກຜູ້ນຳທີ່ສຳຄັນຂອງພົນລະເຮືອນແລະຜູ້ນຳທາງດ້ານການເມືອງ ຕັ້ງຢູ່ໃນຄວາມສະ ຫງົບແລະຫຼີກລ້ຽງການນອງເລືອດ